**Értékközvetítés**

**BSP1122 (2024/2025. tanév, I. szemeszter)**

**A tantárgy elsajátításának célja:**

A kurzus célja, hogy megismertesse a hallgatókat az értékközvetítés fontosságával. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató ismeri az érték fogalmát, az értékelés folyamatát. Képesség: a hallgató képes saját értékrendjének elemzésére, következtetések megfogalmazására. Attitűd: a hallgató rendelkezik reális önismerettel, megfelelő önreflexióval. Autonómia és felelősség: a hallgató szuverén állampolgárként jeleníti meg nézeteit, szakmai ügyekben teljes felelősséggel jár el.

**Tantárgyi tematika és félévi követelményrendszer:**

1. Az értékközvetítő tréning célkitűzései: keretek, normák közös megalkotása a csoportban.
2. Az értékközvetítés Raths-féle metodikája.
3. Személyes és társas hatékonyság értékfókuszú megközelítése.
4. A szociális professzió értékalapú fejlesztése.
5. Tetszés és megbecsülés, szabad választás és cselekvés értékei.
6. Séma szerinti cselekvés, következetesség és ismétlődés. (Reflektív esszé írása 10.15.)
7. Alternatív viselkedési módok gyakorlása, nyílt beszélgetési technikák.
8. Értékközvetítés a szociálpedagógiában.
9. Értékek ébresztése I. (szabadság, megismerés, evolúció, hit)
10. Értékek ébresztése II. (kultúra, igazságosság, méltányosság, boldogság))
11. Szituatív feladatok, alkalmazott módszerek és technikák.
12. Érték-atrófia. (Hallgatói beszámolók 11.26.)
13. Altruizmus mint érték.
14. Az értékközvetítő tréning zárása, egyéni és csoportos visszajelzési technikák.

**A kurzuson történő részvétel**: a gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** minősített aláírás

**Az érdemjegy kialakításának módja, ütemezése**: a szemeszter során a hallgatók hétről hétre az értékközvetítés folyamataival ismerkednek meg tréning formájában. Az érdemjegy megszerzésének egyik feltétele az aktív órai jelenlét. A minősített aláírás három fokozatú minősítése a részvételen, valamint a 6. és a 12. héten megírt rövid hallgatói sikeres reflexión alapszik. Bármelyik feltétel hiánya / nem teljesítése „nem felelt meg” minősítést von maga után, melynek következményeként a kurzust meg kell ismételnie a hallgatónak.

**Szakirodalom:**

Andorka Rudolf: Bevezetés a szociológiába. Osiris Kiadó, Budapest, 2010.

Csepeli György: Értékek ébresztése. Kocsis Kiadó, Budapest, 2023.

Dúró Lajos – Kékes Szabó Mihály – Pigler László: Nevelés és értékkutatás. BSS-INFO, 2005.

Endrődy Orsolya szerk.: Sokszínű pedagógia. Inkluzív szemléletmód a pedagógiai gyakorlatban. ELTE – TÓK, Budapest, 2020. <https://www.eltereader.hu/media/2020/10/Endr%C5%91dy-%E2%80%93-Svraka-%E2%80%93-F-Lass%C3%BA-Soksz%C3%ADn%C5%B1-pedag%C3%B3gia-WEB.pdf>

Fülöp Márta 2014. Az adaptív és sikeres versengéshez szükséges pszichés képességek. In:Fülöp Márta (szerk.): Stressz, megküzdés, versengés, konfliktusok. Magyar Tehetségsegítő Szervezetek Szövetsége. Budapest.

Körei László: Munkahelyi és szervezeti mentálhigiéné. Teoretikus és praktikus megközelítések. Kossuth Kiadó, Budapest, 2023.

Tóth László: Pszichológia a tanításban. Pedellus Kiadó, Debrecen, 2008.

**Nyíregyháza, 2024. szeptember 2. Körei László**

 **Nyíregyházi Egyetem**

 **Történettudományi és Filozófia Intézet**

 **egyetemi oktató, PhD-doktorandusz**